**KAPOSVÁR MEGYEI JOGÚ VÁROS 1. változat**

**POLGÁRMESTERE**

**Tájékoztató**

**az önkormányzat és intézményei által 2017. évben benyújtott pályázatokról és azok eredményéről**

Az önkormányzati és intézményi pénzeszközök kiegészítésének fontos eszköze a pályázati források igénybevétele. A hazai költségvetési forrásokon túl fokozott figyelemmel kísérjük az Európai Unió forrásaiból elérhető támogatási lehetőségeket.

Önkormányzatunk szempontjából fontos fejlesztési források elsősorban a Széchenyi 2020-as fejlesztési terv keretében állnak rendelkezésünkre.

A tájékoztatóban bemutatjuk a 2016. évben benyújtott és 2017. évre áthúzódó, valamint a **2017**-ben benyújtott, illetve elnyert EU-s társfinanszírozású és központi alapokra benyújtott önkormányzati és intézményi pályázatok adatait.

Az önkormányzat által **2017**. évben benyújtott pályázatokról, illetve az elnyert összegekről az 1. számú melléklet ad részletes tájékoztatást, melyet az alábbiakban foglaltunk össze.

|  |  |  |  |  |  |  |
| --- | --- | --- | --- | --- | --- | --- |
|  | **Beadott pályázat (db)** | **Elnyert pályázat (db)** | **Elutasított pályázat (db)** | **Tárgynapig nem került elbírálásra** | **Igényelt támogatás (összeg - Ft)** | **Elnyert támogatás (összeg - Ft)** |
| **EU-s pályázat** | **13** | **8** | **2** | **3** | **1.639.933.891** | **770.861.000** |
| **Országos pályázat** | **11** | **9** | **1** | **1** | **2.033.660.059** | **1.965.616.809** |
| **Összesen** | **24** | **17** | **3** | **4** | **3.673.593.950** | **2.736.477.809** |

Az önkormányzat által 2016. évben benyújtott, de **2017. évre áthúzódó** pályázatokról, illetve az elnyert összegekről az 2. számú melléklet ad részletes tájékoztatást, melyet az alábbiakban foglaltunk össze.

|  |  |  |  |  |  |  |
| --- | --- | --- | --- | --- | --- | --- |
|  | **Beadott pályázat (db)** | **Elnyert pályázat (db)** | **Elutasított pályázat (db)** | **Tárgynapig nem került elbírálásra** | **Igényelt támogatás (összeg - Ft)** | **Elnyert támogatás (összeg - Ft)** |
| **EU-s pályázat** | **4** | **2** | **0** | **2** | **602.953.817** | **496.476.909** |
| **Országos pályázat** | **1** | **1** | **0** | **0** | **35.459.178** | **35.459.178** |
| **Összesen** | **5** | **3** | **0** | **2** | **638.412.995** | **531.936.087** |

Az Önkormányzat munkatársai folyamatosan figyelemmel kísérik a különféle forrásgazdák által meghirdetett pályázati lehetőségeket és igyekeznek kihasználni azokat, amelyek az Önkormányzat feladataival összhangban vannak, és azok megvalósításához többletforrást biztosíthatnak. Nagy hangsúlyt helyeznek azon források felkutatására, amelyekkel minél kevesebb önerő igénybevételével önkormányzati költségeket lehet kiváltani a költségvetésből, továbbá ügyelnek a pályázatok hiánypótlás-mentes, határidőn belüli benyújtására.

Fontosnak tekintendő a határon átnyúló nemzetközi kapcsolatok ápolása, az ennek érdekében elnyerhető pályázati források felkutatása, ez elősegíti a külföldi partnerekkel történő minél szélesebb körű együttműködést.

Az önkormányzati intézmények által **2017.** évben központi alapokhoz és a regionális/megyei szervekhez benyújtott pályázatokról és azok eredményeiről a 3. számú melléklet ad részletes tájékoztatást.

Kaposvár Megyei Jogú Város intézményei összességében **122 db** pályázatot nyújtottak be. A pályázatokban **976.156.582.- Ft** támogatást igényeltek, melyből **916.241.604**.**- Ft** támogatást sikerült elnyerniük, ami az igényelt összeg **93,86 %-a.**

A központi alapokhoz az intézmények **98 db**, a regionális illetve megyei alapokhoz **24** db pályázatot nyújtottak be.

Az óvodák számos olyan pályázaton is eredményesen részt vesznek, melyek nem az egész intézményt, hanem az egyes csoportokat vagy gyermekeket érintik (elsősorban rajzpályázatok), ahol elsősorban tárgynyeremények vannak (44 db).

Intézményeink a beadott pályázatok és az elnyert támogatás összegét tekintve változó pályázati tevékenységet mutattak:

|  |  |  |  |  |  |  |  |
| --- | --- | --- | --- | --- | --- | --- | --- |
| **Intézmény neve** | **Beadott pályázat (db)** | **Nyertes pályázat (db)** | **Elbírálás alatt (db)** | **Elutasított (db)** | **Nem pénzbeni támogatás** | **Igényelt támogatás (Ft)** | **Elnyert támogatás (Ft)** |
| **Kaposvári Bajcsy-Zsilinszky Utcai Központi Óvoda** | **1** | **1** |  |  |  | **9.369.680** | **9.369.680** |
| **Kaposvári Festetics Karolina Központi Óvoda** | **24** | **15** | **1** |  | **8** | **13.490.884** | **12.939.584** |
| **Kaposvári Nemzetőr Sori Központi Óvoda** | **38** | **2** |  |  | **36** | **12.307.632** | **12.195.432** |
| **Kaposvári Petőfi Sándor Központi Óvoda** | **3** | **3** |  |  |  | **5.401.504** | **4.401.504** |
| **Kaposvári Rét Utcai Központi Óvoda** | **1** | **1** |  |  |  | **3.263.628** | **3.263.628** |
| **Kaposvár Tar Csatár Központi Óvoda** | **1** | **1** |  |  |  | **3.263.628** | **3.263.628** |
| **Együd Árpád Kulturális Központ** | **14** | **8** | **2** | **4** |  | **48.365.228** | **35.210.048** |
| **Rippl-Rónai Megyei Hatáskörű Városi Múzeum** | **19** | **18** | **1** |  |  | **138.908.422** | **98.680.448** |
| **Takáts Gyula Megyei és Városi Könyvtár** | **7** | **7** |  |  |  | **53.163.358** | **48.151.427** |
| **Kaposvári Sportközpont és Sportiskola** | **8** | **8** |  |  |  | **131.200.618** | **131.200.618** |
| **Kaposvári Szociális**  **Központ** | **1** | **1** |  |  |  | **75.730.116** | **75.730.116** |
| **Kaposvári Humánszolgáltatási Gondnokság** | **1** | **1** |  |  |  | **66.833.236** | **66.833.236** |
| **Városgondnokság** | **2** | **2** |  |  |  | **380.071.790** | **380.071.790** |
| **Polgármesteri hivatal** | **2** | **2** |  |  |  | **12.269.380** | **12.269.380** |
| **ÖSSZESEN:** | **122** | **70** | **4** | **4** | **44** | **976.156.582** | **916.241.604** |

Az adatokból kitűnik, hogy a város önkormányzati intézményei figyelemmel kísérik a meghirdetett pályázati felhívásokat. Igyekeznek kihasználni minden olyan pályázati lehetőséget, amely a feladataikkal összhangban van, és azok megvalósításához többletforrást biztosíthat.

A Műszaki és Pályázati Igazgatóság folyamatosan tájékoztatja az intézmények vezetőit a pályázati lehetőségekről és segítséget nyújt a pályázatok megírásában, benyújtásában.

**Kaposvár, 2018. március 26.**

**Szita Károly**

**polgármester**

**Határozati javaslat:**

Kaposvár Megyei Jogú Város Közgyűlése megtárgyalta és jóváhagyta az önkormányzat és intézményei által 2017. évben benyújtott pályázatokról és azok eredményéről szóló tájékoztatót.

Felelős: Szita Károly polgármester

Közreműködik: Szirják Imréné igazgató

Határidő: azonnal